पाएं अपने शहर की ताज़ा ख़बरें और फ्री ई-पेपरडाउनलोड करें
कस्बे में पुलिस ने कोरोना संक्रमण की रोकथाम के लिए सरकारी गाइडलाइन व जन अनुशासन पखवाड़े का उल्लंघन करने पर शुक्रवार व शनिवार को कार्रवाई करते हुए 120 जनों के चालान बनाए। वहीं 70 हजार रुपए जुर्माना वसूल कर 12 वाहन जब्त किए।थानाधिकारी राजपालसिंह तंवर ने बताया कि कोरोना जागरूकता के तहत जन अनुशासन पखवाड़े के दौरान लोगों से कई बार समझाइश कर चुके हैं, लेकिन लोग बेवजह सड़कों पर घूमने निकल रहे हैं। गाइडलाइन की पालना नहीं करने पर पुलिस अब ज्यादा सख्ती बरतेगी। उन्होंने बताया कि जो भी व्यक्ति गाइडलाइन की पालना नहीं करेगा उसके खिलाफ सख्ती से कार्रवाई की जाएगी।
आगे भी इसी तरह बिना वजह घर से बाहर घूमने वालों के वाहन जब्त एवं गाइड लाइन का उलंघन करने वाले लोगों के चालान बनाकर जुर्माना वसूला जाएगा। एएसआई शंभूदयाल मीणा, हैड कांस्टेबल आमीर, विजय कुमार, राजेश कुमार, बीट प्रभारी विक्रम, युवराज सिंह, रामवीर के नेतृत्व में टीमों का गठन किया गया है। जिन्होंने अलग-अलग जगहों पर बिना मास्क एवं बेवजह घूमने वालों व गाइडलाइन की पालना नहीं करने पर 120 जनों के चालान बनाकर 70 हजार रुपए वसूल कर 12 वाहनों को जब्त किया।
कोर ग्रुप कमेटी की बैठक में की चर्चा कवाई| ग्राम पंचायत में शनिवार को कोरोना कोर ग्रुप कमेटी की बैठक जिला आबकारी अधिकारी तपेश जैन की अध्यक्षता में हुई। जिसमें ग्राम पंचायत क्षेत्र में कोरोना के बढते संक्रमण की रोकथाम के उपायों पर चर्चा की गई। वहीं छबड़ा-छीपाबड़ौद चौराहा पर बनाई गई चेक पोस्ट का निरीक्षण किया। ग्राम पंचायत कोर कोविड टीम में सरपंच चंपालाल चंदेल, व्याख्याता रामनरेश मीणा, वीडीओ दिनेश शर्मा, मनरेगा एलडीसी रमेश मीणा, कंट्रोल रूम प्रभारी महेंद्रकुमार शर्मा, मुरलीधर शर्मा, अख्तर अली, पंचायत सहायक हरविंद्र लोधी, हेमराज मेहता, गायत्रीबाई, हीराबाई, सुगनाबाई, पदमाबाई, राजेशबाई आदि मौजूद थे।
नाहरगढ़ में 16 व भंवरगढ़ में 15 संक्रमित
किशनगंज| ब्लॉक क्षेत्र के नाहरगढ़ एवं भंवरगढ़ हॉटस्पॉट बने हुए हैं। शुक्रवार देर रात एवं शनिवार को आई रिपोर्ट में नाहरगढ़ व भंवरगढ़ सहित ब्लॉक में 37 कोरोना संक्रमित पाए गए हैं। ब्लॉक में शनिवार को 169 लोगों को टीका लगाया गया और 71 व्यक्तियों के रैंडम सैंपल भी लिए। बीसीएमओ डॉ. निशांत सैनी ने बताया कि शुक्रवार देर रात एवं शनिवार को आई रिपोर्ट में नाहरगढ़ में 16, भंवरगढ़ में 15, गिगचा में दो, बंदा खुर्द में दो, बिलोदा में एक एवं जलवाड़ा में एक सहित ब्लॉक में कुल 37 व्यक्ति कोरोना संक्रमित सामने आए हैं। सभी कोरोना संक्रमितों को होम आइसोलेशन के लिए पाबंद कर परिजनों को भी आइसोलेटेड किया गया।
ब्लॉक प्रभारी नवीन छीपा ने बताया कि शनिवार को दीगोदपार में 10 कांटेक्ट एवं पांच रैंडम सैंपल, नाहरगढ़ में पांच कांटेक्ट एवं आठ रैंडम सैंपल, बिलासगढ़ व कापड़ीखेड़ा में 24 कांटेक्ट सैंपल, रेलावन में 10 रैंडम सैंपल एवं रामगढ़ में नौ रैंडम सहित ब्लॉक में कुल 71 सैंपल लिए गए। 230 मेडिकल टीमों ने 6095 घरों में 32195 व्यक्तियों के स्वास्थ्य की जांच कर 248 व्यक्तियों को दवाइयां दी। ब्लॉक के किशनगंज, भंवरगढ़, बजरंगगढ़, नाहरगढ़, परानियां, रामगढ, रेलावन व जलवाड़ा सहित छह जगह पर कुल 169 लाभार्थियों को टीका लगाया गया। रविवार को किशनगंज, जलवाड़ा, बजरंगगढ़, नाहरगढ़, परानियां, रामगढ़ व रेलावन सहित सात जगह पर टीका लगाया जाएगा।
कोरोना से राजपुर में युवक ने तोड़ा दम
राजपुर| कस्बे में कोरोना की दूसरी लहर के चलते वायरस लोगों के फेफड़ों को निष्क्रिय कर रहा है। जिसकी वजह से सांस लेने में तकलीफ होने से संक्रमितों की मृत्यु हो जाती है। कोरोना के चलते कस्बे में पहले एक महिला, एक युवक की मृत्यु हो चुकी है। शनिवार को भी कोरोना के चलते एक 38 वर्षीय व्यक्ति की मृत्यु हो गई। यह व्यक्ति काफी दिनों से बारां अस्पताल में भर्ती था। फेफड़ों में संक्रमण अधिक होने के कारण उसकी शनिवार सुबह मृत्यु हो गई। वहीं कस्बे में स्थित पीएचसी ग्रामीणों के लिए शोपीस बन कर रह गया है। पीएचसी मात्र एक जीएनएम के भरोसे चल रही है। यहां कोई सुविधाएं नहीं है।
कोरोना के चलते कस्बे में पहली मृत्यु हुई तो चिकित्सा विभाग हरकत में आया और 36 लोगों के कोरोना सैंपल लिए थे। सात दिन बाद भी जांच की रिपोर्ट नहीं आई है। कस्बे के मुरारीलाल मेहता, चंदशेखर गुप्ता, हरिओम मेहता, राजाराम राठौर ने बताया कि पीएचसी होने के बावजूद यहां जांचें नहीं हो रही हैं। कस्बे में कोरोना ने रफ्तार पकड़ ली है। ग्रामीणों में दहशत का माहौल है। कस्बेवासियों ने मांग की है कि पीएचसी पर प्रतिदिन कोरोना सैंपल लिए जाएं और समय पर जांच दी जाए। जिससे समय रहते लोगों को बचाया जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva zho_Hant eng_Latn